สวัสดีค่ะ ชื่อนะคะ หนูฝั่งเข็มยาคุมแบบ3ปีเมื่อ1เดือนก่อน(หลังคลอด) แล้วมีเพศสัมพันธ์แบบหลั่งใน เมื่อไม่กี่วันมานี้ แล้วรู้สึก ปวดปัสสาวะบ่อยมาก เวลาฉี่เเล้วเจ็บแสบที่อวัยวะเพศนิดหน่อยด้วยคะ แบบนี้จะเสี่ยงท้องหรือไม่คะ แล้วเข็มยาคุมลดความเสี่ยงได้มากแค่ไหนคะ ขอบค่ะ
สวัสดีค่ะ อาการปวดปัสสาวะบ่อย เจ็บแสบที่อวัยวะเพศ ดังกล่าวมานั้น คิดถึงว่าน่าจะเกิดจาก เรื่องของทางเดินปัสสาวะอักเสบ เช่นกระเพาะปัสสาวะอักเสบ กรวยไตอักเสบได้มากที่สุด ซึ่งพบได้บ่อยในเพศหญิงที่มีท่อปัสสาวะสั้น และอาจจะชอบกลั้นปัสสาวะ การดื่มน้ำน้อย การมีเพศสัมพันธ์อาจกระตุ้นให้มีอาการได้ สาเหตุอื่นๆเช่น นิ่วในทางเดินปัสสาวะ หรือการบาดเจ็บขณะมีเพศสัมพันธ์ส่วนการฝังเข็มยาคุมนั้นเป็นการคุมกำเนิดที่มีประสิทธิภาพสูงมากค่ะ โอกาสตั้งครรภ์ขณะที่ฝังยาอยู่มีได้น้อยมากๆ น้อยกว่า 1% อาการดังกล่าวมา นึกถึงจากการตั้งครรภ์ได้น้อย และไม่ใช่อาการที่จำเพาะเจาะจงต่อการตั้งครรภ์ควรไปพบแพทย์เพื่อตรวจปัสสาวะดูว่ามีการติดเชื้อจริงหรือไม่ ถ้ามี ควรได้รับยาฆ่าเชื้อที่ตรงกับโรคต่อไป หากไม่สบายใจอาจทำการตรวจปัสสาวะตรวจดูการตั้งครรภ์ร่วมไปด้วยได้ แต่อย่างที่กล่าวไปว่าโอกาสตั้งครรภ์มีน้อย